ΚΟΙΝΗ ΘΕΣΗ (ΕΚ) αριθ. 5/94 η οποία καθορίστηκε από το Συμβούλιο της 14ης Φεβρουαρίου 1994 για τη θέσπιση του κανονισμού (ΕΚ) αριθ. . . ./94 του Συμβουλίου της . . . για την τροποποίηση του κανονισμού (ΕΟΚ) αριθ. 1101/89 σχετικά με τη διαρθρωτική εξυγίανση της εσωτερικής ναυσιπλοΐας (94/C 101/05)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Γ της συνθήκης,

Εκτιμώντας

ότι ο κανονισμός (ΕΟΚ) αριθ. 1101/89 (3) θεσπίζει ορισμένα μέτρα ικανά να εξαλείψουν τα διαρθρωτικά πλεονάσματα μεταφορικής ικανότητας στον τομέα της εσωτερικής ναυσιπλοίας 7 ότι η διάρκεια ισχύος ενός από τα μέτρα αυτά, που αποσκοπεί στην παροδική συγκράτηση των επενδύσεων σε πρόσθετη μεταφορική ικανότητα, προβλεπόταν αρχικά πενταετής 7

ότι τα εν λόγω μέτρα συνέβαλαν στη μείωση των διαρθρωτικών πλεονασμάτων μεταφορικής ικανότητας στον τομέα της εσωτερικής ναυσιπλοΐας 7 ότι, ωστόσο, η πρόσφατη οικονομική κάμψη προκάλεσε πτώση της ζήτησης υπηρεσιών εσωτερικής ναυσιπλοΐας, που προκάλεσε εκ νέου πλεονάσματα μεταφορικής ικανότητας σε κάθε κλάδο της αγοράς της εσωτερικής ναυσιπλοΐας 7 ότι θα πρέπει, κατά συνέπεια, να διατηρηθούν τα τρέχοντα μέτρα διαρθρωτικής εξυγίανσης για καθορισμένο χρονικό διάστημα 7 ότι θα πρέπει, εξάλλου, για τους σκοπούς του παρόντος κανονισμού, να διευκρινιστεί η έννοια «πλοίο που ανήκει στον ενεργό στόλο» 7

ότι, επειδή οι προβλέψεις δείχνουν ότι τα πλεονάσματα μεταφορικής ικανότητας ενδέχεται να διατηρηθούν για ορισμένο χρονικό διάστημα ακόμα, θα πρέπει να επανεξεταστεί η κατάσταση πριν από το τέλος του έτους 1996 υπό το πρίσμα των συνθηκών που θα επικρατούν τότε στην αγορά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1101/89 τροποποιείται ως εξής:

1. Στο άρθρο 5 παράγραφος 1 τρίτο εδάφιο, η εισαγωγική φράση αντικαθίσταται από το ακόλουθο κείμενο:

«Στον ενεργό στόλο ανήκουν τα σκάφη σε καλή κατάσταση λειτουργίας για τα οποία η ετήσια εισφορά που αναφέρεται στο άρθρο 4 παράγραφος 1 έχει καταβληθεί τουλάχιστον τρεις φορές και».

2. Στο άρθρο 8 παράγραφος 1 στοιχείο α) πρώτη φράση, η περίοδος των «πέντε ετών» αντικαθίσταται από περίοδο «δέκα ετών».

3. Στο άρθρο 10, προστίθεται η ακόλουθη παράγραφος:

«5. Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση αξιολόγησης του συνολικού αποτελέσματος των μέτρων που προβλέπονται από τον παρόντα κανονισμό, συνοδευόμενη, ενδεχομένως, από προτάσεις, πριν από τις 31 Δεκεμβρίου 1996».

Άρθρο 2

Ο παρών κανονισμός αρχίζει να ισχύει στις 28 Απριλίου 1994.

Ο παρών κανονισμός είναι δεσμευτικός ως πρός όλα τα μέρη του και ισχύει άμεσα σε κάθε κράτος μέλος.

. . ., . . .

Για το Συμβούλιο

Ο Πρόεδρος

(1) ΕΕ αριθ. C 341 της 18. 12. 1993, σ. 17.

(2) Γνώμη που διατυπώθηκε στις 26 Ιανουαρίου 1994 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. L 116 της 28. 4. 1989, σ. 25.

ΑΙΤΙΟΛΟΓΗΣΗ ΤΟΥ ΣΥΜΒΟΥΛΙΟΥ

1. Το Συμβούλιο καθόρισε στις 14 Φεβρουαρίου 1994 ομόφωνα κοινή θέση για την έκδοση, σε συνεργασία με το Ευρωπαϊκό Κοινοβούλιο, του κανονισμού περί τροποποίησης του κανονισμού (ΕΟΚ) αριθ. 1101/89 σχετικά με τη διαρθρωτική εξυγίανση της εσωτερικής ναυσιπλοΐας. Η νομική βάση που ενέκρινε το Συμβούλιο είναι το άρθρο 75 της συνθήκης για την ίδρυση της Ευρωπαϊκής Κοινότητας.

Η πρόταση αυτή κανονισμού προβλέπει την παράταση επί μία ακόμη πενταετή περίοδο, δηλαδή μέχρι τις 28 Απριλίου 1999, του καθεστώτος καταπολέμησης του διαρθρωτικού πλεονασματικού δυναμικού στον τομέα της εσωτερικής ναυσιπλοΐας. Σύμφωνα με το καθεστώς αυτό, γνωστό ως «παλαιό έναντι νέου», η κυκλοφορία επιπρόσθετου σκάφους θα πρέπει να αντισταθμίζεται:

- είτε από παροπλισμό σκάφους χωρητικότητας ισοδύναμης προς εκείνην του νέου σκάφους,

- είτε από την πληρωμή ειδικής συνδρομής ανάλογης με τη χωρητικότητα του νέου σκάφους.

2. Στις 21 Ιανουαρίου 1994, το Ευρωπαϊκό Κοινοβούλιο έδωσε ευνοϊκή γνώμη για την πρόταση της Επιτροπής, διατυπώνοντας, ωστόσο πρόταση τροπολογίας σχετικά με τον ορισμό του ενεργού στόλου (1).

Η Οικονομική και Κοινωνική Επιτροπή έδωσε την γνώμη της στις 26 Ιανουαρίου 1994 (2).

3. Η κοινή θέση του Συμβουλίου ενσωματώνει την τροπολογία που ζήτησε το Ευρωπαϊκό Κοινοβούλιο.

Το Συμβούλιο κατανοεί όντως την άποψη του Κοινοβουλίου, με την οποία συντάχθηκε και η Επιτροπή, σύμφωνα με την οποία γνώμη θα πρέπει να περιορισθεί το εύρος του ορισμού του ενεργού στόλου, προκειμένου τα σκάφη που δεν έχουν πραγματοποιήσει μεταφορές για μεγάλο χρονικό διάστημα να μην μπορούν ούτε να λαμβάνουν πριμοδότηση παροπλισμού, ούτε να γίνονται αποδεκτά ως αντισταθμιστική χωρητικότητα, στα πλαίσια του καθεστώτος του επονομαζόμενου «παλαιό έναντι νέου».

(1) 4246/94 PE-RE 5.

(2) CES 103/94.